pythainlp/thai-wiki-dataset-v3 huggingface dataset:
พรทิวา ศักดิ์ศิริเวทย์กุล

พรทิวา ศักดิ์ศิริเวทย์กุล หรือ พรทิวา นาคาศัยหรือ พรทิวา นิพาริน (เกิด 6 มิถุนายน พ.ศ. 2504) สมาชิกสภาผู้แทนราษฎร จังหวัดชัยนาท อดีตรัฐมนตรีว่าการกระทรวงพาณิชย์ ในรัฐบาลนายอภิสิทธิ์ เวชชาชีวะ และ อดีตเลขาธิการพรรคภูมิใจไทย ปัจจุบันเป็นนายกสมาคมผู้ค้าอัญมณีไทยและเครื่องประดับ
== ประวัติ ==
พรทิวา ศักดิ์ศิริเวทย์กุล เป็นบุตรสาวของนายสุรินทร์ ศักดิ์ศิริเวทย์กุล เจ้าของสถานบริการอาบอบนวด "โพไซดอน" ย่านรัชดาฯ และนางบุญเรือน ศักดิ์ศิริเวทย์กุล นางพรทิวามีพี่น้องร่วมบิดามารดา 4 คนดังนี้
นางพรทิพย์ ศักดิ์ศิริเวทย์กุล
นายสมชาย ศักดิ์ศิริเวทย์กุล
นายขจรศักดิ์ ศักดิ์ศิริเวทย์กุล
นายสุชัย ศักดิ์ศิริเวทย์กุล
พรทิวา ศักดิ์ศิริเวทย์กุล สมรสแล้วกับ นายอนุชา นาคาศัย รัฐมนตรีประจำสำนักนายกรัฐมนตรี อดีตสมาชิกสภาผู้แทนราษฎร จังหวัดชัยนาท พรรคไทยรักไทย ปัจจุบันได้หย่ากับอนุชา นาคาศัย แล้ว
== การศึกษา ==
พรทิวา ศักดิ์ศิริเวทย์กุล สำเร็จการศึกษาม.ปลายจาก โรงเรียนสายปัญญา ในพระบรมราชินูปถัมภ์ ปริญญาตรี 2 หลักสูตร คือ ศิลปศาสตรบัณฑิต สาขาภูมิศาสตร์ จากมหาวิทยาลัยสงขลานครินทร์ วิทยาเขตปัตตานี (ร่วมรุ่นกับ สาทิตย์ วงศ์หนองเตย) เมื่อปีการศึกษา พ.ศ. 2525 และศิลปศาสตรบัณฑิต สาขารัฐศาสตร์ (การปกครอง) จากมหาวิทยาลัยรามคำแหง จบการศึกษาปริญญาโท รัฐศาสตรมหาบัณฑิตสาขาการบริหารจัดการสาธารณะ มหาวิทยาลัยธรรมศาสตร์และประกาศนียบัตรชั้นสูง สาขาการบริหารเศรษฐกิจสาธารณะ วิทยาลัยการเมืองการปกครอง สถาบันพระปกเกล้า
== การทำงาน ==
พรทิวา ศักดิ์ศิริเวทย์กุล เคยทำงานเป็นพนักงานต้อนรับบนเครื่องบิน ก่อนจะเข้ามาทำงานการเมืองติดตามมากับนายอนุชา นาคาศัย เคยเป็นสมาชิกวุฒิสภา จังหวัดชัยนาท และเป็นสมาชิกสภาผู้แทนราษฎร จังหวัดชัยนาท เป็นเลขาธิการพรรคภูมิใจไทย และได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลของนายอภิสิทธิ์ เวชชาชีวะ ซึ่งเป็นช่วงที่กระทรวงพาณิชย์ ต้องมีภารกิจในการแก้ไขปัญหาน้ำมันปาล์มราคาแพง และปัญหาสินค้าอื่นๆ ขึ้นราคา รวมถึงการถูกโจมตีจากฝ่ายค้าน และนายวัชระ เพชรทอง สมาชิกสภาผู้แทนราษฎร พรรคประชาธิปัตย์
== เครื่องราชอิสริยาภรณ์ ==
== อ้างอิง ==
บุคคลจากจังหวัดพระนคร
ชาวไทยเชื้อสายจีน
นักการเมืองสตรีชาวไทย
คู่สมรสของนักการเมืองไทย
รัฐมนตรีว่าการกระทรวงพาณิชย์ไทย
สมาชิกสภาผู้แทนราษฎรจังหวัดชัยนาท
สมาชิกวุฒิสภาจังหวัดชัยนาท
พรรคมัชฌิมาธิปไตย
พรรคภูมิใจไทย
พรรคเพื่อไทย
บุคคลจากโรงเรียนสายปัญญา ในพระบรมราชินูปถัมภ์
บุคคลจากคณะมนุษยศาสตร์และสังคมศาสตร์ มหาวิทยาลัยสงขลานครินทร์
บุคคลจากคณะรัฐศาสตร์ มหาวิทยาลัยรามคำแหง
บุคคลจากคณะรัฐศาสตร์ มหาวิทยาลัยธรรมศาสตร์
บุคคลจากสถาบันพระปกเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้สืบสันดาน

ผู้สืบสันดาน (descendant) เป็นศัพท์กฎหมาย หมายถึง ผู้สืบสายโลหิตโดยตรงลงมา ตามกฎหมายไทยได้แก่ ลูก หลาน เหลน ลื่อ
ความเป็นญาติและการสืบเชื้อสาย
กฎหมายบุคคล
กฎหมายครอบครัว
ผู้พิทักษ์

ผู้พิทักษ์ (custodian) หมายถึง บุคคลซึ่งศาลมีคำสั่งตั้งให้เป็นผู้ปกครองดูแลคนเสมือนไร้ความสามารถ
กฎหมายบุคคล
กฎหมายครอบครัว
ผู้อนุบาล

ผู้อนุบาล (curator) หมายถึง บุคคลซึ่งศาลมีคำสั่งแต่งตั้งให้เป็นผู้ปกครองดูแลคนไร้ความสามารถ
กฎหมายบุคคล
กฎหมายครอบครัว
โนโลโก้

โนโลโก้ (Nologo) เป็นวงดนตรีสัญญาติไทย ปัจจุบันประกอบด้วยสมาชิกคือ ปกรณ์ ลัม, จิตรานันท์ ผงพิลา (กีตาร์), คาสุฮิโร่ ฮาตาโน่ (เบส) และยิ่งใหญ่ หุณชนะเสวีย์ (อดีตมือกลองของ Yokee Playboys) สังกัดจีเอ็มเอ็มแกรมมี่ กับแนวเพลงป็อปร็อกที่ผสมซินท์ร็อก โดยมีสมาชิกแกนนำคือปกรณ์ ซึ่งเริ่มแรกจากการทำเพลงให้กับค่ายสมอลล์รูมเป็นเพลงแรกในนามโนโลโก้ ในอัลบั้ม Smallroom003 : New Colour
จากนั้นออกผลงานในชุด How to be a rock star? ในสังกัดมอร์มิวสิกในเครือจีเอ็มเอ็ม แกรมมี่ โดยมีสมาชิกคือ ปกรณ์, จิตรานันท์ และโสภวรรณ ในแนวเพลงป็อปร็อกที่ผสมผสานโพสต์พังก์, อีเลกโทรแคลช มีเพลงอย่างเช่น Paranoid, ฉาวโฉ่, Fashion
จากนั้นอัลบั้มถัดมา Mosaic ซึ่งเปลี่ยนสมาชิกจนเป็นสมาชิกในปัจจุบัน ต่อมาในปี พ.ศ. 2551 ออกผลงานชุด Gravity ในแนวที่ทางวงเรียกว่า "ร็อกโทรนิก" นิตยสารแฮมเบอร์เกอร์วิจารณ์ผลงานอัลบั้มชุดนี้ว่า "กราวิตี้ ถูกแทนที่ด้วยความถดถอยในสิ่งที่โนโลโก้สร้างมา แต่ในมุมมองของพวกเขา อัลบัมนี้อาจะเป็นการทดลองค้นหาจุดโน้มถ่วงตรงกลาง ว่าศูนย์ถ่วงในระดับไหนที่ดีกว่ากัน"
หลังจากนั้นในปี พ.ศ. 2553 ได้ออกจากค่ายเพลงมาก่อตั้งเป็นบริษัท ICONIC รับทำเพลงโฆษณา
== ผลงานอัลบั้ม ==
Smallroom003 : New Colour (2546)
Smallroom 004 : Viewed (2547)
How to be a rock star? (2548)
Mosaic (2549)
เซียนโอเกะ 5 (2550)
All Stars Party 3 (2550)
Juicy 4 (2550)
Gravity (2551)
Number One Download (2551)
Power Dance (2552)
Hurtaholic (2552)
Play Project (2552)
Love Download (2552)
Summer Dance Party (2552)
EP Mind Your Head (2553)
== คอนเสิร์ต ==
คอนเสิร์ต Pattaya International Music Festival 2006 (17-19 มีนาคม พ.ศ. 2549)
คอนเสิร์ต Fat Festival 6 (11 – 12 พฤศจิกายน พ.ศ. 2549)
คอนเสิร์ต Malang Rock Day Concert (29 มีนาคม พ.ศ. 2551)
คอนเสิร์ต HOT OF THE YEAR (9 มกราคม พ.ศ. 2552)
คอนเสิร์ต Pattaya International Music Festival 2009 (21 มีนาคม พ.ศ. 2552)
คอนเสิร์ต Pattaya International Music Festival 2010 (21 มีนาคม พ.ศ. 2553)
คอนเสิร์ต Chill Music On The Beach 2 (27 มีนาคม พ.ศ. 2553)
คอนเสิร์ต PD Radio Concert (5 พฤศจิกายน พ.ศ. 2553)
คอนเสิร์ต Fat Festival 10 (6-7 พฤศจิกายน พ.ศ. 2553)
คอนเสิร์ต big mountain music festival (10 ธันวาคม พ.ศ. 2553)
คอนเสิร์ต มัน ใหญ่ มาก 2 (10 - 11 ธันวาคม พ.ศ. 2553)
คอนเสิร์ต Fat Festival 11 (11-12 กุมภาพันธ์ พ.ศ. 2555)
== อ้างอิง ==
กลุ่มดนตรีออลเทอร์นาทิฟร็อกสัญชาติไทย
กลุ่มดนตรีร็อกสัญชาติไทย
กลุ่มดนตรีไทยในยุค 2000
คนวิกลจริต

คนวิกลจริต (person of unsound mind, insane person; non compos mentis) หมายถึง บุคคลมีความประพฤติหรือกิริยาผิดปรกติ หรือไม่สามารถแยกแยะผิดชอบชั่วดี เพราะสติวิปลาส กฎหมายหลายฉบับมักจะกล่าวถึงข้อยกเว้นหรือข้อห้ามสำหรับคนวิกลจริตอยู่เสมอ อนึ่งความบกพร่องทางจิตที่จะถือว่าวิกลจริตนั้นจะต้องเกิดขึ้นจริงโดยสภาพไม่ใช่เกิดขึ้นเพียงครั้งคราว เช่น การเสพยาเสพติด พิษไข้ หรือยา เป็นต้น
กฎหมายบุคคล
กฎหมายครอบครัว
นิยาม 5

นิยาม 5 หมายถึง กำหนดอันแน่นอน, ความเป็นไปอันมีระเบียบแน่นอนของธรรมชาติ, กฎธรรมชาติ อันครอบคลุมทุกสิ่งทุกอย่าง ทุกสิ่งทุกอย่างดำเนินไปตามกฎทั้ง 5 ประการนี้ ได้แก่
อุตุนิยาม (physical laws) คือ กฎธรรมชาติเกี่ยวกับปรากฏการณ์ธรรมชาติ เช่น อุณหภูมิ ดินฟ้าอากาศ สิ่งแวดล้อม
พีชนิยาม (biological laws) คือ กฎธรรมชาติที่เกี่ยวกับพันธุกรรม กระบวนการถ่ายทอดข้อมูลของสิ่งมีชีวิตทั้งพืช สัตว์ เชื้อโรค ผ่านการสืบพันธุ์
จิตนิยาม (psychic law) คือ กฎธรรมชาติเกี่ยวกับการทำงานของจิต เจตสิก
กรรมนิยาม (Karmic Laws) คือ กฎแห่งกรรม คือกฎแห่งการกระทำและผลของการกระทำ
ธรรมนิยาม (General Laws) อันได้แก่กฎไตรลักษณ์ คือ อนิจจัง ทุกขัง อนัตตา
== อ้างอิง ==
== ดูเพิ่ม ==
จูฬกัมมวิภังคสูตร
มหากัมมวิภังคสูตร
อุปปาทสูตร
ธรรมหมวด 5
คำศัพท์ศาสนาพุทธ
เหมย หลันฟัง

เหมย หลันฟัง  (22 ตุลาคม พ.ศ. 2437 - 8 กันยายน พ.ศ. 2504) เป็นชื่อที่ใช้ในการแสดงของนักแสดงอุปรากรจีน ที่มีชื่อเสียงที่สุดของประเทศจีนในยุคปัจจุบัน  มีชื่อจริงว่า เหมย หลัน   เขาเป็นนักแสดงชายผู้รับบท "ตั้น" (旦) หรือตัวนาง ที่มีลีลาการแสดงที่อ่อนช้อยงดงาม ได้รับการยกย่องเป็นหนึ่งในสี่นักแสดงงิ้วปักกิ่ง ที่สมบูรณ์แบบที่สุดในประวัติศาสตร์การแสดงอุปรากรจีน  ซึ่งประกอบด้วย เหมย หลันฟัง เฉิง ยั่นชิว (Cheng Yanqiu, 程砚秋) สุน ฮุ่ยเซิง (Xun Huisheng, 荀慧生) และซั่ง เสี่ยวหยุน (Shang Xiaoyun, 尚小云) 
เหมย หลัน เกิดที่เมืองไท่โจว มณฑลเจียงซู ในครอบครัวนักแสดงงิ้วปักกิ่ง เป็นกำพร้าตั้งแต่เด็ก เริ่มเรียนรู้ศิลปะการแสดงตั้งแต่อายุได้ 8 ปี และได้เริ่มออกแสดงครั้งแรกเมื่ออายุ 11 ปี ได้ฝึกฝนตัวเองจนได้รับการยกย่องเป็น 1 ใน 4 นางเอกงิ้วแถวหน้าของวงการ ในช่วงต้นทศวรรษ 1920  ยกเว้นช่วงหลังเหตุการณ์ ณ สะพานมาร์โค โปโล ที่ทำให้เกิดสงครามจีน-ญี่ปุ่นครั้งที่สอง ระหว่างปี พ.ศ. 2480 ถึง พ.ศ. 2488 เหมย หลันฟัง ปฏิเสธที่จะแสดงให้นายทหารญี่ปุ่นชม และจำเป็นใช้ชีวิตอย่างยากลำบากจนกระทั่งสิ้นสุดสงคราม
เหมย หลันฟัง เป็นบุคคลแรกที่นำงิ้วปักกิ่งออกไปแสดงในต่างประเทศ โดยนำไปแสดงที่ญี่ปุ่น สหภาพโซเวียต ยุโรป และสหรัฐอเมริกา ตั้งแต่ ทศวรรษ 1920 ถึง 1960  ได้รับการยอมรับว่าเป็นนักแสดงงิ้วปักกิ่งคนแรกที่เป็นที่รู้จักในระดับโลก   โดยนำคณะงิ้วปักกิ่งเดินทางไปแสดงในประเทศญี่ปุ่นเป็นครั้งแรกในปี ค.ศ. 1919 นับเป็นครั้งแรกที่ศิลปะงิ้วปักกิ่งแพร่หลายไปสู่โพ้นทะเล (และไปแสดงอีกครั้งในปี ค.ศ. 1924 และ 1956)  เดินทางไปแสดงในสหรัฐอเมริกาในปี ค.ศ. 1930  แสดงในยุโรปตามคำเชิญในปี ค.ศ. 1934 และเดินทางไปแสดงในสหภาพโซเวียตในปี ค.ศ. 1935 และ ค.ศ. 1952
ในปี พ.ศ. 2551 ชีวิตของเหมย หลันฟัง ได้รับการถ่ายทอดเป็นภาพยนตร์ กำกับโดยเฉินข่ายเกอ ใช้ชื่อเรื่องว่า เหมย หลันฟัง หรือ Forever Enthralled นำแสดงโดย หลี่หมิง และจาง จื่ออี๋ 
== อ้างอิง ==
นักแสดงจีน
อุปรากรจีน
บุคคลจากปักกิ่ง
บุคคลจากไท่โจว
นักร้องจากปักกิ่ง
เชอรี่

เชอรี่ หรือ เชอรี สามารถหมายถึง
หอยเชอรี่ ศัตรูพืชชนิดหนึ่ง
เชอร์รี่ (cherry) ไม้ยืนต้นและผลไม้
เฌอรี่ (Chery) ยี่ห้อรถยนต์ เดิมมีข่าวในชื่อเชอรี่
เชอรี่ ส.วานิช นักมวยไทย
เชอรี่ แอน ภาพยนตร์ไทย
เข็มอัปสร สิริสุขะ (เชอรี่) นักแสดงหญิง
ชาวดี เชอร์ม็อค (เชอรี่) นักแสดงหญิง
== ดูเพิ่ม ==
เชอร์รี่ (แก้ความกำกวม)
อาการกลัวที่สูง

อาการกลัวที่สูง (Acrophobia; มาจากรากศัพท์ภาษากรีก ἄκρος, "ยอด จุดสูงสุด") เป็นความกลัวต่อความสูงอย่างมาก อาการดังกล่าวอาจก่อให้เกิดอันตรายได้เพราะผู้ป่วยอาจเกิดอาการตื่นตระหนกเมื่ออยู่ในที่สูงจนไม่สามารถลงจากบริเวณนั้นได้อย่างปลอดภัย
การกลัวความสูงมักจะใช้สับสนกับอาการรู้สึกหมุน (vertigo) หรือเวียนศีรษะ เพราะอาการดังกล่าวเป็นความรู้สึกเหมือนสถานที่นั้นหมุนซึ่งเกิดจากการมองลงมาจากที่สูง รวมทั้งมีสิ่งกระตุ้นอื่น ๆ
== ดูเพิ่ม ==
อาการรู้สึกหมุน
== แหล่งข้อมูลอื่น ==
Anxiety Disorders Association of America
โรคกลัว
อาการกลัวฟ้าคะนอง

อาการกลัวฟ้าคะนอง (Astraphobia, Brontophobia, Keraunophobia, หรือ Tonitrophobia) เป็นความกลัวอย่างผิดปกติต่อฟ้าร้องหรือฟ้าแลบ เป็นโรคกลัวชนิดหนึ่ง พบได้ปกติในสุนัข นอกจากนี้ยังมี ceraunophobia ซึ่งเป็นความกลัวเฉพาะฟ้าร้องแต่ไม่กลัวฟ้าแลบ
อาการและการรักษาอาการกลัวฟ้าคะนองเหมือนกันกับโรคกลัวจำเพาะชนิดอื่นๆ
== อ้างอิง ==
Definition MedicineNet 
โรคกลัว
โรงเรียนไทยวิจิตรศิลป

วิทยาลัยเทคโนโลยีไทยวิจิตรศิลป์ ก่อตั้งโดย ร.ท. โภคัย ว่องกสิกร (ยศในขณะนั้น) ปัจจุบันเป็นสถาบันเอกชนที่เปิดสอนในระดับอาชีวศึกษาในหลักสูตร ปวช. (ประกาศนียบัตรวิชาชีพ) และหลักสูตร ปวส. (ประกาศนียบัตรวิชาชีพชั้นสูง) โดยใช้หลักสูตรการสอนชั้น ปวช. เป็นหลักสูตรเดียวกับสถาบันในสำนักงานคณะกรรมการการอาชีวศึกษา และมหาวิทยาลัยเทคโนโลยีราชมงคล
== ตราสัญลักษณ์วิทยาลัยเทคโนโลยีไทยวิจิตรศิลป ==
ประกอบด้วย ลายยอดกนก (เป็นเครื่องเร้าให้นักศึกษาใฝ่ดี และขยันหมั่นเพียรเรียนหาความรู้เพื่อเดินสู่ที่สูงและดีกว่า) , แผ่นสี่เหลี่ยม 4 แผ่น (หมายถึงเป็นโรงเรียนของมวลชนที่อ้าแขนต้อนรับเยาวชนจาก 4 ภาค เหนือ, ใต้, ตะวันออก, ตะวันตก) และ  วงกลมล้อมรอบ (หมายถึงความรักสมัครสมาน แต่มีอุดมการณ์เพื่อชาติ)
== หลักสูตรที่เปิดสอน ==
หลักสูตรปวช. มี 3 สาขา คือ
1.สาขาวิจิตรศิลป วิชาที่มีการเรียนการสอน คือ วาดเส้น, จิตรกรรม, ประติมากรรม,คอมพิวเตอร์กราฟิก และอีกหลายประเภท
2.สาขาออกแบบ (เดิมใช้ชื่อว่าสาขาออกแบบประยุกต์ศิลป์) วิชาที่มีการเรียนการสอน คือ ออกแบบพาณิชยศิลป์, ออกแบบตกแต่งภายใน, ออกแบบผลิตภัณฑ์, ถ่ายภาพ, คอมพิวเตอร์กราฟิก
3.สาขาสถาปัตยกรรม วิชาที่มีการเรียนการสอน คือ ออกแบบสถาปัตยกรรม, เขียนแบบก่อสร้าง, วัสดุและวิธีการก่อสร้าง, การประเมินราคา
หลักสูตรปวส. มี 4 สาขาวิชา คือ
1. สาขาจิตรกรรม วิชาที่มีการเรียนการสอน คือ จิตรกรรม ประติมากรรม ภาพพิมพ์
2. สาขาออกแบบตกแต่งภายใน วิชาที่มีการเรียนการสอน คือ ออกแบบตกแต่งภายใน, เขียนแบบตกแต่งภายใน
3. สาขาออกแบบนิเทศศิลป์ วิชาที่มีการเรียนการสอน คือ ออกแบบนิเทศศิลป์, คอมพิวเตอร์กราฟิก
4. สาขาช่างเทคนิคสถาปัตยกรรม วิชาที่มีการเรียนการสอน คือ ออกแบบสถาปัตยกรรม, เขียนแบบสถาปัตยกรรม, สถาปัตยกรรมไทย, เทคโนโลยีทางการก่อสร้าง
== ศิษย์เก่าที่มีชื่อเสียง ==
ศิษย์เก่าของโรงเรียนมีทั้งศิลปินและช่างทางศิลปะ นักออกแบบ รวมไปถึงผู้สร้างงานสร้างสรรค์หลายประเภท เช่น  ศักดา พัทธสีมา (ดา วงดนตรีอินคา) ,  มานะ ประเสริฐวงศ์ (อ้วน วง ไมโคร) , สันธาน เลาหวัฒนาวิทย์ (บอย วงไมโคร)
เกษม นิธิมาภินันท์ (หนึ่ง วง ยังบลัด) สมพงษ์ ศิวิโรจ์ (สมาชิกวงดนตรีมาลีฮวนน่า), อังเคิล-อดิเรก วัฏลีลา  (ผู้กำกับภาพยนตร์) , ปิ๊บ-รวิชญ์ เทิดวงศ์ (ดารานักแสดง) , อนุชัย ศรีจรูญพู่ทอง (นักถ่ายภาพชื่อดัง) เศรษฐมันตร์ กาญจนกุล นักเขียนเจ้าของสำนักพิมพ์เศรษฐศิลป์, ภาณุ สมบูรณ์พสุธา (นักเขียนอิสระ) , ธงชัย ทองกันธม (ปิงปอง ไดอารี่ตุ๊ดซี่) และ มีศิษย์เก่าที่มีชื่อเสียงอีกหลายด้าน,เปิ้ล ไอริณ ศรีแกล้ว นาธาน โอมาน, ศรีศิลป์ เอมเจริญ
== แหล่งข้อมูลอื่น ==
เว็บไซต์โรงเรียนไทยวิจิตรศิลป 
สถาบันอาชีวศึกษาในประเทศไทย
สถานศึกษาในเขตจตุจักร
อาการกลัวเข็ม

อาการกลัวเข็ม (trypanophobia) เป็นความกลัวต่อหัตถการทางการแพทย์ เช่น การฉีดยา หรือการใช้เข็ม โดยทั่วไปมักหมายถึง อาการกลัวของแหลม  (aichmophobia, belonephobia, หรือ enetophobia) สภาวะดังกล่าวได้รับการบรรจุเป็นทางการในเกณฑ์วินิจฉัยโรคจิตเวช DSM-IV ใน ค.ศ. 1994 ว่าเป็นโรคกลัวจำเพาะต่อเลือด, การฉีดยา, การบาดเจ็บ ระดับความกลัวพบตั้งแต่การเลี่ยงการฉีดยา, การเจาะเลือด ไปจนถึงปฏิเสธการรักษาจากแพทย์ทุกอย่าง
อาการการกลัวเข็มสามารถแบ่งเป็นรูปแบบต่าง ๆ ดังนี้
Aichmophobia: เป็นอาการกลัวของมีคม ของปลายแหลม และเข็มทุกชนิด และแสดงออกรุนแรง เช่น ช็อก หมดสติ
Algophobia: เป็นอาการกลัวความเจ็บเนื่องจากของแหลม จะแสดงอาการของความกลัวเมื่อของมีคมหรือของปลายแหลมสัมผัสกับร่างกายบางส่วน
Belonephobia เป็นอาการกลัวรูปแบบทั่วไปที่เมื่อพบของมีคม มีด หรือเข็ม จะเกิดอาการหน้ามืด ใจสั่น แต่ไม่รุนแรง
Enetophobia: อาการกลัวเข็มหมุด กล่าวคือเข็มที่มีหัวจับ เช่น เข็มที่ใช้ในการฝังเข็ม
Trypanophobia: อาการกลัวการฉีดยา การให้น้ำเกลือ การใช้เข็มเจาะเลือด
Vaccinophobia: อาการกลัวการฉีดวัคซีน
ในผู้ป่วยบางรายสามารถพบอาการ vasovagal reflex reaction คือเกิดอาการเป็นลม หมดสติ จากการเปลี่ยนแปลงอย่างรวดเร็วของการเต้นหัวใจและความดันโลหิต ในบางรายอาจเกิดการผิดปกติของฮอร์โมน เป็นผลสืบเนื่องจากความกลัวจนหมดสติ
ดร. เจมส์ จี แฮมิลทัน (Dr. James G. Hamilton) ได้ตีพิมพ์งานวิจัย เรื่องการกลัวเข็มของท่านในปี ค.ศ. 1995 ไว้ว่า การกลัวเข็ม มีความเกี่ยวข้องทางพันธุกรรม ไม่ใช่แค่ความกลัว แบบความกลัวอื่น ๆ 
มีรายงานว่ามีผู้ป่วยบางรายที่เสียชีวิตเนื่องจากไม่กล้ารับการฉีดยา สำหรับบุคลากรทางการแพทย์ที่ต้องทำงานกับคนที่มีอาการกลัวเข็มมาก ๆ มักใช้ครีมยาชา ยาชา ไนตรัสออกไซด์ (แก๊สหัวเราะ) และยานอนหลับก่อนทำการฉีดยา
หากผู้ป่วยบางรายมีอาการกลัวมากๆสามารถแจ้งบุคลากรทางการแพทย์ได้เลยว่ามีอาการกลัวเข็ม
ตัวอย่างเช่น น้องครีม ชัชฎาภา มีนัดฉีดวัคซีนที่โรงพยาบาลแต่ไม่ได้แจ้งบุคลากรทางการแพทย์ว่ามีอาการกลัวเข็ม จึงเกิดเป็นลมหมดสติโดยที่ไม่มีใครทราบสาเหตุว่าเกิดอะไรขึ้น
== อ้างอิง ==
โรคกลัว
อาการกลัวแมว

อาการกลัวแมว (Ailurophobia, Galeophobia) เป็นโรคกลัวจำเพาะชนิดหนึ่ง มีอาการกลัวแมวอย่างไม่มีเหตุผลและคงอยู่เป็นเวลานาน ผู้ที่มีอาการกลัวแมวจะกลัวการสัมผัสแมว อาทิการกัดหรือการข่วน และอาจมีความเชื่อเกี่ยวกับเรื่องเหนือธรรมชาติของแมวตามที่ปรากฏในวรรณกรรมต่าง ๆ
== อ้างอิง ==
อาการกลัวสัตว์
แมว
อาการกลัวเจ็บ

อาการกลัวเจ็บ (Algophobia) เป็นโรคกลัวอย่างหนึ่ง มีอาการกลัวความเจ็บอย่างผิดปกติและเป็นเวลานานมากกว่าคนปกติทั่วไป ซึ่งรักษาได้โดยพฤติกรรมบำบัดและใช้ยาคลายกังวล
== อ้างอิง ==
โรคกลัว
อาการกลัวความลึก

อาการกลัวความลึก (Bathophobia; มาจากรากศัพท์ภาษากรีก "bathos" "ความลึก" และ "phobos" "ความกลัว") เป็นความกลัวอย่างไม่มีเหตุผลต่อความลึก อันได้แก่มหาสมุทร คูน้ำ ห้องโถงที่ดูแคบและยาว หุบเขา หรือชั้นใต้ดิน ผู้ป่วยอาจมีอาการของโรควิตกกังวลหรืออาการตื่นตระหนกได้เช่นเดียวกับโรคกลัวอื่น ๆ
== อาการ ==
อาการของผู้ป่วยโรคกลัวที่พบบ่อยคือความวิตกกังวล ซึ่งมีได้หลายระดับขึ้นกับบุคคล ผู้ที่มีอาการน้อย ๆ อาจมีความรู้สึกประหม่า ไม่มั่นใจ ไม่สบาย หรือคลื่นไส้ ส่วนรายที่เป็นรุนแรงอาจมีอาการตื่นตระหนกหรือวิตกกังวลจนขยับตัวไม่ได้
โรคกลัว
Liste von Phobien#B
อาการกลัวเลือด

อาการกลัวเลือด (Hemophobia, Haemophobia, หรือ Hematophobia) เป็นความกลัวต่อเลือดอย่างรุนแรงและไม่สมเหตุผล ซึ่งผู้ที่มีอาการเฉียบพลันจะมีปฏิกิริยาตอบสนองทางกายมากกว่าความกลัวปกติธรรมดา โดยเฉพาะอย่างยิ่งคือเป็นลม ซึ่งอาจพบปฏิกิริยาดังกล่าวได้ในผู้ที่มีอาการกลัวเข็ม (trypanophobia) และอาการกลัวการบาดเจ็บ (traumatophobia) โรคกลัวชนิดนี้จัดอยู่ในประเภทโรคกลัวเลือด-การฉีดยา-การบาดเจ็บ (blood-injection-injury phobia) ตามเกณฑ์การวินิจฉัยโรคทางจิตเวช DSM-IV  หรือเป็นกลุ่มโรคกลัวเลือด-การบาดเจ็บ-การเจ็บป่วย (blood-injury-illness phobia) ในตำราสมัยก่อน
== สาเหตุ ==
อาการกลัวเลือดมักเกิดจากประสบการณ์การบาดเจ็บของตนเองหรือผู้อื่นในช่วงวัยเด็กหรือวัยรุ่น และยังพบองค์ประกอบทางพันธุกรรมที่กำหนดลักษณะอาการกลัวเลือดอีกด้วย
== อ้างอิง ==
เลือด
โรคกลัว
ความเชื่องมงาย
อาการกลัวสารพัด

อาการกลัวสารพัด (panphobia, omniphobia, Pantophobia, Panophobia) เป็นภาวะทางการแพทย์ซึ่งหมายถึงความกลัวที่ไม่จำเพาะต่อสิ่งใดๆ หรือความกลัวต่อทุกสิ่งทุกอย่าง และมีความรู้สึกเหมือน "กลัวอะไรบางอย่างตลอดเวลาและคลุมเครือ" 
== อ้างอิง ==
โรคกลัว
กอทิก

กอทิก (Gothic) ตามศัพท์หมายถึง เกี่ยวกับชาวกอท (Goth) อาจหมายถึง
ศิลปะกอทิก
สถาปัตยกรรมกอทิก
สถาปัตยกรรมฟื้นฟูกอทิก
กอทิกโลลิตา (Gothic Lolita) รูปแบบการแต่งตัว
ภาษากอท
อักษรกอท
จอห์น แวนบรูห์

จอห์น แวนบรูห์Britannica online encyclopedia: Sir John Vanbrugh (British dramatist and architect)หรือ เซอร์จอห์น แวนบรูห์ (John Vanbrugh) (
ตะกอง

ตะกอง หรือ ลั้ง หรือ กิ้งก่ายักษ์ (Chinese water dragon; ) เป็นสัตว์เลื้อยคลานประเภทกิ้งก่า ในวงศ์กิ้งก่า (Agamidae) ที่มีขนาดใหญ่ที่สุดที่พบได้ในประเทศไทย มีรูปร่างทั่วไปคล้ายอีกัวน่าที่พบในอเมริกากลางและอเมริกาใต้
== ลักษณะ ==
ขนาดเมื่อโตเต็มที่ยาวประมาณ 90-120 เซนติเมตร (ปลายจมูกถึงโคนหาง 35-50 เซนติเมตร และหางยาว 55-70 เซนติเมตร) โดยตัวเมียจะมีขนาดเล็กกว่าตัวผู้ราว 10-30 เซนติเมตร และจะมีหัวป้อมกว่า สีของลำตัวเข้มกว่า หางมีแถบสีดำเป็นปล้อง ๆ  สีลำตัวปกติของตะกองจะมีสีเขียวเข้มและสามารถที่จะเปลี่ยนสีของให้เข้มขึ้นหรืออ่อนลงตามสภาพแวดล้อมได้  ในขณะที่เป็นวัยอ่อนบางตัวใต้คางและส่วนหัวจะมีสีม่วงหรือสีฟ้าแลดูสวยงาม  และเมื่อโตขึ้นมาตัวผู้ส่วนหัวด้านบนจะโหนกนูนขึ้นเห็นชัดเจน ส่วนตัวผู้เมียจะมีความนูนน้อยกว่าและพวกมันอาจมีอายุถึง 30 ปีเลยทีเดียว
สถานภาพของตะกองในปัจจุบัน พบน้อยลงมากเนื่องจากถูกจับเป็นสัตว์เลี้ยง จับเพื่อทำเป็นอาหาร และแหล่งที่อยู่อาศัยถูกทำลาย ตามพระราชบัญญัติสงวนและคุ้มครองสัตว์ป่า พุทธศักราช 2535 ได้จัดให้ตะกองเป็นสัตว์ป่าคุ้มครอง
=== พฤติกรรม ===
มีพฤติกรรมชอบนอนผึ่งแดดตามคาคบไม้ริมห้วยลำธาร เมื่อตกใจจะวิ่ง 2 ขาได้โดยหุบขาหน้าไว้แนบชิดลำตัว และโดยปกติเมื่อมีภัยจะกระโจนลงน้ำ และสามารถดำน้ำได้เป็นเวลานาน
=== อาหาร ===
อาหารได้แก่ แมลงชนิดต่าง ๆ, กบ, เขียด, ปลาขนาดเล็ก, สัตว์เลี้ยงลูกด้วยน้ำนมขนาดเล็ก และผลไม้บางชนิด  และยังสามารถดำน้ำจับปลาได้อีกด้วย
=== การวางไข่ ===
ตะกองจะมีฤดูกาลผสมพันธุ์และวางไข่ในระหว่าง เดือนเมษายนถึงเดือนพฤษภาคม และในหนึ่งครั้งตะกองตัวเมียจะวางไข่ประมาณ 10 ฟอง ตะกองจะวางไข่  บริเวณพื้นดินที่มีลักษณะเป็นดินทรายและจะขุดหลุมลึกลงไปประมาณ 12-17 เซนติเมตร และกว้างประมาณ 12-15 เซนติเมตร
== ถิ่นที่อยู่ ==
ตะกอง มีการกระจายพันธุ์ทั่วไปในป่าดิบในตอนใต้ของประเทศจีน, ประเทศลาว, เวียดนาม, กัมพูชา และภาคตะวันออกและอีสานของประเทศไทย ชอบที่จะอาศัยหากินอยู่ในพื้นที่ซึ่งมีแหล่งน้ำที่อุดมสมบูรณ์และมีสภาพป่าที่ค่อนข้างทึบ เช่น บริเวณริมห้วยที่มีน้ำไหล
== การเลี้ยง ==
ตะกอง ยังเป็นที่นิยมเลี้ยงเป็นสัตว์เลี้ยงของผู้นิยมเลี้ยงสัตว์เลื้อยคลาน แต่ว่าเมื่อเทียบกับอีกัวน่าแล้ว ตะกองเลี้ยงได้ยากกว่าพอสมควรเนื่องจากกินแมลงเป็นอาหารและยังมีนิสัยที่ดุไม่เชื่องเหมือนอีกัวน่า  อีกทั้งยังต้องปรับสภาพของที่เลี้ยงให้มีน้ำและมีความชุ่มชื้นพอสมควร
==รูปภาพ==
ไฟล์:Physignathus cocincinus jungtier.jpg|วัยอ่อน
ไฟล์:Wasseragame.jpg|บริเวณส่วนหัวตัวเมีย
ไฟล์:Physignathus cocincinus (male).jpg |ตัวผู้ขนาดโตเต็มที่
ภาพ:Green Water Dragon (Physignathus cocincinus) male (7783334764).jpg|ตัวผู้
==อ้างอิง==
วงศ์ย่อยกิ้งก่า
สัตว์ป่าคุ้มครอง
สัตว์เลื้อยคลานที่เป็นสัตว์เลี้ยง
คฤหาสน์คุณค่าแห่งอังกฤษ

คฤหาสน์คุณค่าแห่งอังกฤษ (ภาษาอังกฤษ: Treasure Houses of England) เป็นกลุ่มมรดกทางวัฒนธรรมที่ก่อตั้งราวต้นทศวรรษ 1970 โดยคฤหาสน์ระดับหนึ่งสิบหลังในประเทศอังกฤษที่ยังอยู่ในมือส่วนบุคคลโดยมีจุดประสงค์เพื่อการตลาดและเผยแพร่ชื่อเสียงของตนเองต่อนักท่องเที่ยว
ปัจจุบันสมาชิกในกลุ่มมีด้วยกัน 9 คฤหาสน์:
== ดูเพิ่ม ==
คฤหาสน์ภูมิฐาน
== แหล่งข้อมูลอื่น ==
เว็บไซต์ของคฤหาสน์คุณค่าแห่งอังกฤษ
คฤหาสน์คุณค่าแห่งอังกฤษ
คฤหาสน์คุณค่าแห่งอังกฤษ
สิ่งก่อสร้างในสหราชอาณาจักร
อาเดิลไฮท์แห่งซัคเซิน-ไมนิงเงิน

สมเด็จพระราชินีแอเดเลด (Adelaide) พระนามเดิม อาเดิลไฮท์แห่งซัคเซิน-ไมนิงเงิน (Adelheid von Sachsen-Meiningen) เป็นเจ้าหญิงเยอรมัน พระราชสมภพเมื่อวันที่ 13 สิงหาคม ค.ศ. 1792 ที่ซัคเซิน-ไมนิงเงิน จักรวรรดิโรมันอันศักดิ์สิทธิ์ เป็นพระธิดาในเจ้าชายเกออร์กที่ 1 ดยุกแห่งซัคเซิน-ไมนิงเงิน (George I, Duke of Saxe-Meiningen) และเจ้าหญิงหลุยส์ เอเลโอโนเรอแห่งโฮเอ็นโลเออ-ลังเงินบวร์ค (Luise Eleonore of Hohenlohe-Langenburg) ได้เสกสมรสกับสมเด็จพระเจ้าวิลเลียมที่ 4 แห่งสหราชอาณาจักร และสวรรคตเมื่อวันที่ 2 ธันวาคม ค.ศ. 1849 ที่เบนทลีย์ไพรออรี ประเทศอังกฤษ
พระนางเป็นราชินีที่มีจิตใจเมตตามากที่สุดในหมู่ราชินีอังกฤษ ทรงจัดระบอบในพระราชวังเสียใหม่ ให้นางกำนัลแต่งกายอย่างเหมาะสม และอื่น ๆ อีก แต่ว่าน่าเสียดายพระนางไม่มีพระราชโอรส-ธิดาที่รอดชีวิตเลยแม้แต่พระองค์เดียว ดังนั้นเมื่อสมเด็จพระเจ้าวิลเลียมที่ 4 สวรรคตลง จึงต้องอัญเชิญเจ้าหญิงวิกตอเรียขึ้นครองราชย์เป็นสมเด็จพระราชินีนาถแทน 
== ดูเพิ่ม ==
สมเด็จพระเจ้าวิลเลียมที่ 4 แห่งสหราชอาณาจักร
ซัคเซิน-ไมนิงเงิน
ราชวงศ์ฮันโนเฟอร์
ราชินีแห่งสหราชอาณาจักร
ราชินีแห่งฮันโนเฟอร์
บุคคลจากรัฐทือริงเงิน
เจ้าหญิงเยอรมัน
ราชวงศ์ซัคเซิน-ไมนิงเงิน
ราชวงศ์ฮันโนเฟอร์
ดัชเชสแห่งเบราน์ชไวค์-ลือเนอบวร์ค
สมเด็จพระเจ้าวิลเลียมที่ 4 แห่งสหราชอาณาจักร
พระเจ้าบรมวงศ์เธอ กรมหลวงสรรพศิลป์ปรีชา

พระเจ้าบรมวงศ์เธอ กรมหลวงสรรพศิลป์ปรีชา (22 มีนาคม พ.ศ. 2348 - 17 มิถุนายน พ.ศ. 2404) มีพระนามเดิมว่า พระองค์เจ้าชุมแสง ประสูติเมื่อวันเสาร์ เดือน 5 ขึ้น 3 ค่ำ ปีขาล สัปตศก จุลศักราช 1167 ตรงกับวันที่ 22 มีนาคม พ.ศ. 2348 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาทับทิม ณ บางช้าง ทรงเป็นต้นราชสกุลชุมแสง  มีพระเชษฐา 1 พระองค์ คือ พระเจ้าบรมวงศ์เธอ กรมหมื่นสนิทนเรนทร์
ในรัชกาลพระบาทสมเด็จพระจอมเกล้าเจ้าอยู่หัว โปรดเกล้าฯ สถาปนาขึ้นเป็น กรมขุนสรรพศิลป์ปรีชา และในปีเดียวกัน พระบาทสมเด็จพระจอมเกล้าเจ้าอยู่หัว โปรดเกล้าฯ ให้เลื่อนกรมขึ้นเป็น กรมหลวงสรรพศิลป์ปรีชา ได้ทรงกำกับกรมหมอนวด
สิ้นพระชนม์ในรัชกาลที่ 4 เมื่อวันจันทร์ เดือน 8 บูรพาสาฒ ขึ้น 10 ค่ำ ปีระกา ตรีศก จุลศักราช 1223 ตรงกับวันที่ 17 มิถุนายน พ.ศ. 2404 รวมพระชันษา 56 ปี
== พระโอรส-พระธิดา ==
หม่อมเจ้าชายใหญ่ ชุมแสง
หม่อมเจ้าหญิงรัศมี ชุมแสง
หม่อมเจ้าชายสกุลวงศ์ ชุมแสง
หม่อมเจ้าหญิงเต่า ชุมแสง
หม่อมเจ้าหญิงอำนวยวงศ์ ชุมแสง (ประสูติ พ.ศ. 2382 สิ้นชีพิตักษัยเมื่อวันที่ 4 เมษายน พ.ศ. 2462 พระราชทานเพลิง ณ วัดอนงคาราม เมื่อวันที่ 2 มิถุนายน พ.ศ. 2464)
หม่อมเจ้าชายป๋อง ชุมแสง
หม่อมเจ้าชายพนม ชุมแสง
หม่อมเจ้าหญิงปาน ชุมแสง (ประสูติ พ.ศ. 2388 สิ้นชีพิตักษัยเมื่อวันที่ 5 ธันวาคม พ.ศ. 2432)
หม่อมเจ้าชายเปลี่ยน ชุมแสง (ประสูติ พ.ศ. 2390 สิ้นชีพิตักษัยเมื่อวันที่ 15 กรกฎาคม พ.ศ. 2421)
หม่อมเจ้าชายชอ้อน ชุมแสง หรือ หม่อมเจ้าชายอ้อน (ประสูติ พ.ศ. 2396 สิ้นชีพิตักษัยเมื่อวันที่ 17 พฤษภาคม พ.ศ. 2418)
หม่อมเจ้าชายเล็ก ชุมแสง (ประสูติ พ.ศ. 2394 สิ้นชีพิตักษัยเมื่อวันที่ 18 มิถุนายน พ.ศ. 2440 พระราชทานเพลิง ณ วัดราชาธิราช)
หม่อมเจ้าชายอ่อน ชุมแสง หรือ หม่อมเจ้าอ้วน (ประสูติ พ.ศ. 2397)
หม่อมเจ้าหญิงพันธ์ ชุมแสง (พระราชทานเพลิง ณ อัมพวัน เมื่อวันที่ 6 เมษายน พ.ศ. 2433)
หม่อมเจ้าหญิงเพิ่ม ชุมแสง (สิ้นชีพิตักษัยเมื่อวันที่  25 ตุลาคม พ.ศ. 2447 พระราชทานเพลิง ณ วัดสระเกศ เมื่อวันที่ 25 พฤศจิกายน พ.ศ. 2460)
หม่อมเจ้าหญิงไม่ปรากฏพระนาม  (ประสูติ 7 กรกฎาคม พ.ศ. 2401)
หม่อมเจ้าชายไม่ปรากฏพระนาม
เสวกเอกหม่อมเจ้าเปล่ง ชุมแสง ต.ช., ต.ม., ว.ป.ร.3, ร.จ.ม.(ประสูติเมื่อวันที่ 6 กันยายน พ.ศ. 2402 สิ้นชีพิตักษัยเมื่อวันที่ 6 พฤศจิกายน พ.ศ. 2476 พระราชทานเพลิง ณ วัดเทพศิรินทราวาส เมื่อวันที่ 22 เมษายน พ.ศ. 2477) ประสูติแต่หม่อมสาคร ทรงสมรสกับหม่อมวาศน์ ชุมแสง ณ อยุธยา และมีอนุภริยา 1 คน คือ หม่อมราชวงศ์หญิงปลื้ม ชุมแสง (ราชสกุลเดิม : มนตรีกุล) ทรงมีโอรสและธิดาสืบสกุล 3 คน คือ
*หม่อมราชวงศ์สรรพศิลป์เครือวัลย์ ชุมแสง (อำมาตย์โท พระมนตรีพจนกิจ) มีหม่อมวาศน์เป็นมารดา
*หม่อมราชวงศ์หญิงประพันธ์พงศ์ ชุมแสง มีหม่อมวาศน์เป็นมารดา
*หม่อมราชวงศ์หญิงเปลี่ยน ชุมแสง มีหม่อมราชวงศ์หญิงปลื้มเป็นมารดา
== พระเกียรติยศ ==
=== พระอิสริยยศ ===
หม่อมเจ้าชุมแสง (22 มีนาคม พ.ศ. 2348 - พ.ศ. 2349)
พระเจ้าหลานเธอ พระองค์เจ้าชุมแสง (พ.ศ. 2349 - 7 กันยายน พ.ศ. 2352)
พระเจ้าลูกยาเธอ พระองค์เจ้าชุมแสง (7 กันยายน พ.ศ. 2352 - 21 กรกฎาคม พ.ศ. 2367)
พระเจ้าน้องยาเธอ พระองค์เจ้าชุมแสง (21 กรกฎาคม พ.ศ. 2367 - พ.ศ. 2394)
พระเจ้าน้องยาเธอ กรมขุนสรรพศิลป์ปรีชา (พ.ศ. 2394)
พระเจ้าน้องยาเธอ กรมหลวงสรรพศิลป์ปรีชา (พ.ศ. 2394 - 1 ตุลาคม พ.ศ. 2411)
พระเจ้าบรมวงศ์เธอ กรมหลวงสรรพศิลป์ปรีชา (1 ตุลาคม พ.ศ. 2411 - ปัจจุบัน)
==พงศาวลี==
== อ้างอิง ==
บุคคลที่เกิดในปี พ.ศ. 2348
บุคคลที่เสียชีวิตในปี พ.ศ. 2404
พระราชโอรสในรัชกาลที่ 2
พระเจ้าบรมวงศ์เธอ ชั้น 2
พระองค์เจ้า
สรรพศิลป์ปรีชา
ราชสกุลชุมแสง
เส้นผม

ผม หรือ ขน เป็นสายเซลล์โปรตีนที่เติบโตจากปุ่มรากผมที่พบในชั้นหนังแท้ ผมหรือขนเป็นลักษณะจำเพาะของสัตว์เลี้ยงลูกด้วยนม นอกเหนือจากบริเวณผิวหนังเรียบเลี่ยน ล้วนปกคลุมด้วยปุ่มรากผมซึ่งก่อให้เกิดผมหรือขนที่หนาปลายและขนเวลลัสละเอียด
== แหล่งข้อมูลอื่น ==
Discussion about shaving and cultures
Answers to several questions related to hair from curious kids 
How to measure the diameter of your own hair using a laser pointer 
Instant insight outlining the chemistry of hair from the Royal Society of Chemistry
สรีรวิทยา
 
ขนของมนุษย์
อาการกลัวปลา

อาการกลัวปลา (Ichthyophobia) เป็นโรคกลัวจำเพาะชนิดหนึ่ง ซึ่งมีความกลัวอย่างมากและไม่สมเหตุผลต่อปลาในรูปแบบใดๆ ก็ได้ เช่นกลัวการรับประทานปลา หรือกลัวซากปลาตาย ส่วนชนิดย่อยของอาการกลัวปลาเช่นอาการกลัวฉลาม (Galeophobia) เป็นโรคกลัวเฉพาะฉลาม
== อ้างอิง ==
== แหล่งข้อมูลอื่น ==
บทความ "How I overcame my fish phobia" 
อาการกลัวสัตว์
ปลา